CELEBRATION ADDRESSES 117 



SCOTLAND 



UNIVERSITY OF ABERDEEN 



SOCIKTATIS REGALIS PB.AESIDI CONCILIO SODALIBU.S UNIVEHSITAS ABERDONENSIS 

 Salutem. Societatem Regalem pracclarissimani per annos fere ducentos quin- 

 quaginta durasse omnibus saltern quotquot minimam scientiam habent probe 

 notum est. Neque iustum esset si talis occasio silentio praetermitteretur, prae- 

 sertim ab Universitatibus Britannicis. Per ea enim quae ad inlustrandam 

 rerum naturam sodales vestri contulerunt doctrina nostra quotannis increbruit. 

 Nos vero, qui adulescentes informare conamur, oblivisci nequimus vos semper 

 quicquid boni operis in eorum studiis inveneritis summopere fovisse, et eodem 

 tempore quinque professores nostros inter vestros socios esse adscriptos 

 gloriari oportet. Itaque summa voluptate Vice-Cancellarium nostrum, virum 

 admodum reverendum, GEORGIUM ADAM SMITH, D.D., LL.D., Litt. D., qui 

 gaudium nostrum praesentia sua testetur, legare constituimus. 



STRATHCONA, Cancettarius. 

 Datum Aberdoniae, vicesimo quinto die mensis Tumi, MCMXII. 



UNIVERSITY- OF EDINBURGH 



SOCIETATI REGALI S. P. D. UNIVERSITAS ACADEMICA EDINBURGENSIS. Societa- 

 tem Regalem cum ceteris ubique Universitatibus nos quoque, Universitas 

 Edinburgensis, iam pridem veneramur et magni facimus, ut omnis Scientiae 

 praeclarissimam inventricem et altricem. Multarum ilia quidem instar 

 Universitatum est, multa in fastis suis nomina habet eorum virorum qui 

 maximo ingenio praediti, veritatis investigandae acerrimi cultores, plurimum 

 generi humano profuerint, Newton, Humphry Davy, Faraday, Darwin, 

 Lister, Kelvin, ut pauca tantum et praecellentia e multis enumeremus. Annum 

 ducentesimum quinquagesimum ita implevit Societas vestra ut nullo saeculo 

 quicquam magni in Scientia novatum et in melius provectum sit cuius ilia expers 

 fuerit. Videmus baud minus hodie florentem quam his tot annis praeteritis, 

 diuque ut floreat optamus : diu rerum naturam indagantibus viam praemonstret 

 novosque ad nova incepta animos inspiret ; sint futuris quoque temporibus 

 permulti qui digni sint ut in ordinem istum tarn praeclarum adscribantur. 



WILHELMUS TURNER, Praeses. 

 L. J. GRANT, Secretarius Senatus Academici. 

 Dabamus Edinburgi, mense lulio, anno Salutis Nostrae MCMXI1. 



